આવા ઘમંડમાંથી પેદા થયેલો એક પ્રશ્ન વિનોબાને એકવાર જાહેરસભામાં પૂછાયેલો. કોઈક ઇશ્વર કર્તુકવાદીએ તેમને પૂછેલું, ‘ગાય દૂધ આપે છે, બળદ ખેતીના કામમાં આવે છે. એટલે તેમનું સર્જન ઇશ્વરે શા માટે કર્યુ છે તે તો જાણે સમજાય છે, પણ વાધ-સિંહ જેવા જંગલી પ્રાણીઓ તો કાંઈ કામમાં આવતા નથી. ભગવાને તેમને શું કામ બનાવ્યા હશે ?’ પ્રશ્નમાં છુપાયેલા ઘમંડનો વળતો ફટકો મારતા વિનોબાએ તેમની ચોટદાર શૈલીમાં જવાબ આપેલ. ‘ આ પૃથ્વી પર જે કાંઈ છે તે બધું મનુષ્યના ઉપભોગ માટે જ છે એવા ભ્રમ પેદા ન થાય તે માટે ઇશ્વરે તેમનું સર્જન કર્યુ છે.